ועדת הכספים, כנסת 17, פרוטוקול מספר 366, 2007-03-21 09:00

יעקב ליצמן: אני פותח את ישיבת ועדת הכספים.

יעקב ליצמן: בנושא העברות תקציביות.

יעקב ליצמן: בשעה 09:30 יתקיים הדיון על הדחת ליצמן.

יעקב ליצמן: פנייה מספר 144.

יעקב ליצמן: הסכם תמיכה של יהדות התורה בתקציב .

יעקב ליצמן: מדובר ב-23 מיליון שקלים.

יעקב ליצמן: ה צ ב ע ה פנייה מספר 144 – אושרה פנייה מספר 145.

יעקב ליצמן: 10 מיליון שקלים שהיו בתקציב הקודם.

יעקב ליצמן: ה צ ב ע ה פנייה מספר 145 – אושרה פנייה מספר 114 ה צ ב ע ה פנייה מספר 114 - אושרה פנייה מספר 40 – עידוד צמיחה.

יעקב ליצמן: את הפנייה הזו דחינו פעמיים כי לא קיבלנו הסבר.

יעקב ליצמן: 40 מיליון שקלים לירושלים.

מאיר בינג: לפני כשנתיים הייתה החלטת ממשלה על תוכניות לעידוד הצמיחה בירושלים.

מאיר בינג: התוכנית היא רב-שנתית.

מאיר בינג: אם אני לא טועה מדובר בסכום של בסביבות 40 מיליון שקלים כל שנה, כאשר בתוכנית יש כמה מרכיבים כאשר ביניהם עידוד התעשייה לעבור לירושלים ועידוד בנייה במרכז העיר.

מאיר בינג: כאמור, ההסכמים הם רב-שנתיים ולכן יש הרשאה להתחייב.

ראובן ריבלין: בהזדמנות זו אני רוצה לומר גם לפרוטוקול וגם לממשלה שוועדת המשנה קיבלה אתמול הודעה ממרכז ההשקעות שהם גמרו עם אינטל ואינטל יישאר בירושלים ויפתח קו ייצור חדש.

ראובן ריבלין: העידוד הוא במסגרת הטבות מס ולא כסיוע ישיר.

ראובן ריבלין: הם ביקשו שבשלב זה לא נערב את השרים ולא נפגיש ביניהם כי הם חושבים שהם יכולים להגיע לעצמם לכלל סיכום שיהיה על דעת כולם.

ראובן ריבלין: במסגרת 40 מיליון השקלים שאנחנו מעבירים כאן, העידוד היה אמור לעזור לנושא זה.

ראובן ריבלין: אם נושא זה יסתדר בלי העידוד, אנחנו מקווים שיעודדו את ירושלים בצורה שתביא לידי מצב שבו המפעלים הקיימים בירושלים ימשיכו להתקיים ונגביר כוח.

ראובן ריבלין: אני גם רוצה לומר ליושב-ראש הוועדה שאחרי שמינית את ועדת המשנה, אכן יש תוצאה ואינטל הודיעה אתמול שהיא נשארת בירושלים ומפתחת קו ייצור.

ראובן ריבלין: השגת הישג חשוב ביותר.

ראובן ריבלין: חשבנו בהתחלה שנצטרך להביא לכאן את שני השרים, אבל בשלב זה אין צורך בכך.

יעקב ליצמן: אני מודה ליושב-ראש ועדת המשנה חבר הכנסת ראובן ריבלין על עבודה טובה בנושא אינטל ירושלים.

יעקב ליצמן: ה צ ב ע ה פנייה מספר 40 – אושרה פנייה מספר 146 - התנתקות

מאיר בינג: מדובר על פיצול של שלושה הסכמי העתקה למפונים.

מאיר בינג: מדובר ב-8 מיליון שקלים לישוב בתמורה לקליטת המפונים.

מאיר בינג: מקדמה של 500 אלף שקלים למכינה לקראת העתקה לחלוציות.

יעקב ליצמן: על אף שאני לא אהיה יושב-ראש הוועדה, אני מבקש לקבל בכתב כמה הוצאתם עד לרגע זה, כולל הפנייה הזאת.

מאיר בינג: אני אעביר.

יעקב ליצמן: אני אבקש שתודיע לנו בכתב את פירוט ההוצאה עד עכשיו מכל המשרדים.

חיים אורון: אני יודע שיש עוד כמה נושאים תלויים ועומדים בתחומים האלה של הסכמים.

חיים אורון: האם אתה יכול לדווח לנו איפה הם עומדים ואיך הם מתקדמים, כי אנחנו מקבלים טלפונים מכרמית, מכפר דרום וכולי.

מאיר בינג: לצערי אני לא רפרנט של הנושא הזה.

מאיר בינג: קיבלתי הסברים לגבי הפנייה הזאת.

מאיר בינג: תצטרכו לשאול את אורי או את ניר כשהם יגיעו לכאן.

חיים אורון: אדוני היושב-ראש, אני מוצא לנכון להעיר פעם נוספת.

חיים אורון: מאיר הוא לא הכתובת, אבל הבעיה העיקרית היא שאני לא יודע מי הכתובת.

חיים אורון: הטיפול במפוני גוש קטיף יש בירוקרטיה ומשפטולוגיה שבסוף תעלה פה מיליארדי שקלים כי הכול תקוע, הכול נמשך ואין תשובות לאנשים.

חיים אורון: הפקיד ההוא לא מאשר, המועצה האזורית לא מאשרת שם והעסק תקוע בשורה ארוכה של מקומות.

חיים אורון: כבר כאילו הגיעו להסכמות עם רוב הישובים על הקמת הישובים החדשים, אבל בכל מקום זה קשור באיזה שהם דברים נוספים וכל הממשלה לא מצליחה לפעול וזה חודשים על גבי חודשים.

חיים אורון: אני בטוח שאביגדור יצחקי מצדיק כל מילה שאני אומר.

אביגדור יצחקי: אני חושב שחיים אורון צודק בחלק מהדברים, אבל אני חושב שכן נעשים דברים.

אביגדור יצחקי: אחת הבעיות הקשות היא כל הנושא של הישובים הסטטוטוריים דווקא ולאו דווקא הכסף.

חיים אורון: את זה בדיוק אמרתי.

חיים אורון: אביגדור יצחקי: אנחנו עומדים היום אחרי משא ומתן ארוך בכל נושא המגורים, ואני מקווה שנסגור הסכם בין הממשלה למפונים, הסכם שיהיה על דעת המפונים.

חיים אורון: מדובר על סדר גודל של בין 600 ל-800 מיליון שקלים נוספים שכרגע עוד אין להם כמובן ביטוי.

חיים אורון: אני אומר לך שבנושאים המשפטיים יעלו הרבה יותר ממה שמישהו מעלה על דעתו, בעיקר בכל הנושא של עסקים וחקלאים.

יעקב ליצמן: מי בעד אישור פנייה מספר 146?

יעקב ליצמן: ה צ ב ע ה פנייה מספר 146 – אושרה פנייה מספר 143

מאיר בינג: מדובר פה בתקצוב של כ-133 מיליון שקלים בהוצאה מותנית בהכנסה לתשלום לעובדים של חברת בז"ן, בהתאם להסכמים עליהם הגיעו אתם ושנדונו כאן בוועדה.

חיים אורון: ברצון רב אני אעביר לכל חברי הוועדה את הברכות שקיבלתי אתמול מהוועד, אבל חוץ מבז"ן יש עוד כמה נושאים שם.

מאיר בינג: זה כולל גם את כרמל אולפינים.

חיים אורון: אני יודע שליד זה היה עוד מפעל לשמנים עם 125 עובדים ואתמול שמחתי לשמוע שהיה גם מפעל של 25 עובדים שלמרות שהם היו בבעלות של 25 אחוזים, בסוף החליטו לתת גם להם.

חיים אורון: היה מפעל שהבז"ן היה בבעלות של 25 אחוזים והם אמרו שאין מה לדבר, אבל בדיעבד הם הסכימו לתת גם להם.

חיים אורון: צריך לדאוג לאנשים האלה.

חיים אורון: בסוף הם יבואו לצעוק כאן.

יעקב ליצמן: שמת לב שהיום לא רק האופוזיציה משתתפת בוועדת כספים אלא גם הקואליציה.

יעקב ליצמן: לפי זה אתה רואה איזה נושאים חשובים עומדים על סדר היום.

יעקב ליצמן: בדרך כלל רק אופוזיציה משתתפת בדיונים, אבל בגלל החגיגה גם הקואליציה משתתפת.

יעקב ליצמן: ה צ ב ע ה פנייה מספר 143 – אושרה יש נושא נוסף שהביאו אלינו, קיצוץ נוסף, אבל אני מסרב להביא אותו לדיון.

ראובן ריבלין: זה הקיצוץ שבו יש 65 מיליון, חצי מהחינוך ומהרווחה.

יעקב ליצמן: כן, זה מה שמקבלות המפלגות הקואליציוניות.

יעקב ליצמן: היושב-ראש החדש יצטרך לדון בזה.

יעקב ליצמן: תודה רבה.